Fra 1954 var skolen gymnas for både gutter og jenter, og den ble overtatt av fylkeskommunen i 1972. Fra 1875 holdt skolen til på hjørnet ved Torggaten og Ole Bulls plass, hvor Hotel Norge ligger i dag. Fra 1906 holdt skolen til i Fosswinckels gate 5, som siden er overtatt av Universitetet i Bergen og omdøpt til Ulrike Pihls hus. I 1988 ble skolen flyttet til en ny skolebygning i Åsane, tegnet av arkitektene Jørgen Aall, Harald Løkeland og Øyvind Ragde.